Visit Site
Recommended byColombia
2014 పర్యటనలో ఆరు ఇన్నింగ్స్‌ల్లో ఒకే ఒక హాఫ్ సెంచరీ సాధించిన పుజారాపై తీవ్ర విమర్శలు వచ్చాయి. ఈ విషయాన్ని పుజారాకు గుర్తుకు చేయగా.. విమర్శకుల నోళ్లూ మూయించాల్సిన అవసరం నాకు లేదని స్పష్టం చేశాడు. ‘అంతర్జాతీయ క్రికెట్ ఆడేటప్పుడు.. నేను పరుగులు చేస్తే చాలు.. రన్స్ చేయడాన్ని నేను ఇష్టపడతా. మిగతా వ్యవహారాల్లో తలదూర్చాల్సిన అవసరం నాకు లేద’ని పుజారా తెలిపాడు. నా బాధ్యత పరుగులు చేయడం, స్వదేశమైనా, విదేశమైనా.. నేను పరుగులు చేస్తూనే ఉంటాన’ని పుజారా చెప్పుకొచ్చాడు. మెల్‌బోర్న్ సెంచరీని ముఖ్యమైందిగా పేర్కొన్న పుజారా.. అడిలైడ్‌లో జట్టు విజయానికి దోహదం చేసిన శతకాన్ని ప్రత్యేకమైందిగా అభివర్ణించాడు.
2014లో పుజారా తొలిసారి ఆస్ట్రేలియా గడ్డ మీద టెస్టు సిరీస్ ఆడాడు. ఆ సిరీస్‌ను బాగానే ఆరంభించిన పుజారా.. తొలి ఇన్నింగ్స్‌లోనే అర్ధ శతకం బాదాడు. కానీ మిగతా ఇన్నింగ్స్‌ల్లో ఆకట్టుకోలేకపోయాడు. గత పర్యటనలో ఎక్కువగా పరుగులు చేయలేకపోయానన్న పుజారా.. తప్పిదాల నుంచి పాఠాలు నేర్చుకున్నానని చెప్పాడు. గత పర్యటన నేర్పిన పాఠాల వల్లే ఈసారి శతకాలు చేయగలుగుతున్నానని చెప్పాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.